stanford-oval/wikipedia huggingface dataset:
כאוס מהלך (סרט)

| --- | --- |

 מבוסס על:  The Knife of Never Letting Go 
 בימוי:  דאג לימן 
 הופק בידי:  ג'ק רפקי, רוברט זמקיס, Doug Davison, ארווין סטוף, בפסקה זו רשומה אחת נוספת שטרם תורגמה 
 תסריט:  פטריק נס  כריסטופר פורד
 עריכה:  אנדרו מונדשיין 
 שחקנים ראשיים:  דייזי רידלי  טום הולנד  מאדס מיקלסן  דמיאן ביצ'יר  סינתיה אריבו  ניק ג'ונאס  דייוויד אוילאו
 מוזיקה:  מרקו בלטרמי  ברנדון רוברטס
 צילום:  בן סירסין 
 מדינה:  ארצות הברית ארצות הברית
 חברת הפקה:  Lionsgate  Quadrant Pictures  Allison Shearmur Productions  3 Arts Entertainment
 חברה מפיצה:  ליונס גייט אנטרטיינמנט 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  24 בפברואר 2021 
 משך הקרנה:  109 דק' 
 שפת הסרט:  אנגלית 
 סוגה:  סרט דיסטופי, סרט מדע בדיוני, סרט פעולה 
 תקציב:  100 מיליון דולר
 הכנסות באתר מוג'ו:   chaoswalking
 chaoswalking.movie
 דף הסרט ב־IMDb
 
כאוס מהלך (באנגלית: Chaos Walking) הוא סרט מדע בדיוני אמריקאי שביים דאג לימן מתוך תסריט מאת פטריק נס וכריסטופר פורד. הסרט מבוסס על הרומן "החור שברעש" (באנגלית: The knife of never letting go) מאת נס משנת 2008, המהווה הספר הראשון בטרילוגיית הספרים כאוס מהלך. בסרט מככבים דייזי רידלי, טום הולנד, מאדס מיקלסן, דמיאן ביצ'יר, קורט סאטר, ניק ג'ונאס, סינתיה אריבו ודייוויד אוילאו.
הסרט שוחרר לאקרנים בארצות הברית ב-5 במרץ 2021 על ידי סרטי ליונסגייט.
תקציר העלילה

עלילת הסרט מתרחשת בשנת 2257 בכוכב המכונה "העולם החדש" בו פתוגן מסתורי חיסל את כל הנשים בכוכב וגרם לכל אחד מהגברים הנותרים להיות מסוגל לשמוע את כל המחשבות של כל מי שהם פוגשים. העלילה מתמקדת בטוד יואיט (טום הולנד), אשר אשר גר בעיירה הנידחת פרנטיסטאון. חייו של טוד משתנים כאשר חללית מכדור הארץ מתרסקת בקרבת מקום ועל סיפונה הוא מגלה נערה מסתורית בשם ויולה (דייזי רידלי), האישה הראשונה שפגש אי פעם בחייו. ויולה נלכדת בהמשך על ידי ראש העיר פרנטיס, אשר נחוש למנוע ממנה ליצור קשר עם ספינת האם שלה. עם זאת, ויולה מצליחה להימלט בעזרתו של טוד, והשניים בורחים לכבר היישוב פארברנץ'. לאורך הדרך הם מגלים את האמת המחרידה אודות ההיסטוריה של כוכב העולם החדש.
שחקנים ודמויות

דייזי רידלי בתפקיד ויולה איד, אישה ללא רעש שהיא המפתח לפתיחת סודות לעולם החדש.
טום הולנד טוד יואיט, ילד שחי בכוכב הרחוק של העולם החדש.
מאדס מיקלסן בתפקיד דייוויד פרנטיס, ראש העיר האכזרי של פרנטיסטאון.
דמיאן ביצ'יר בתפקיד בן מור, אחד מאבותיו המאמצים של טוד.
קורט סאטר בתפקיד קיליאן בויד, אחד מאבותיו המאמצים של טוד.
ניק ג'ונאס בתפקיד דייוויד "דייווי" פרנטיס הבן, בנו של ראש העיר וחייל.
סינתיה אריבו בתפקיד הילדי, בעלת ברית חשובה לטוד ולויולה ומנהיגת פרבראנץ', יישוב שליו בעולם החדש שנאלץ לנקוט עמדה נגד ראש העיר פרנטיס וצבאו ההולך וגדל.
דייוויד אוילאו בתפקיד אהרון, כומר אלים בעולם החדש המחפש אחר טוד וויולה.
אוסקר חינאדה בתפקיד ווילף, שוטר מודר שהופך לכלי עיקרי במזימתם של וויולה וטוד נגד ראש העיר פרנטיס.
מארק פרימו
הפקה

באוקטובר 2011 רכשה ליונסגייט את זכויות ההפצה ברחבי העולם לעיבוד קולנועי לטרילוגיית הספרים כאוס מהלך מאת פטריק נס, בהפקת חברת ההפקה של דאג דייוויסון, Quadrant Pictures. צ'ארלי קאופמן כתב את הטיוטה הראשונה של התסריט. הטיוטות הבאות נכתבו על ידי ג'יימי לינדן, לינדזי באר, גארי ספינלי, ג'ון לי הנקוק ונס עצמו. בתחילה רוברט זמקיס היה אמור לביים את הסרט. אך ב-10 ביוני 2016, דווח שדווקא דאג לימן ניהל שיחות לבימוי הסרט. ב-4 באוגוסט 2016 דווח כי דייזי רידלי הצטרפה לצוות השחקנים. היא הייתה מעריצה של הספרים, והוכרזה כמי שתגלם את ויולה. ב-28 בנובמבר 2016 הצטרף טום הולנד לצוות השחקנים כדי לגלם את טוד.
ב-20 ביולי 2017 הוכרז כי מאדס מיקלסן הצטרף לצוות השחקנים כראש העיר הנבל. באוגוסט 2017 הצטרפו דמיאן ביצ'יר, קורט סאטר, ניק ג'ונאס ודייוויד אוילאו. בספטמבר 2017 הצטרפה סינתיה אריבו לצוות. באוקטובר 2017 הצטרף אוסקר חינאדה לצוות השחקנים. הצילומים העיקריים החלו במונטריאול, קוויבק ב-7 באוגוסט 2017. צילומי הסרט נערכו גם בסקוטלנד, איסלנד והושלמו בנובמבר 2017.
באפריל 2018 דווח כי הסרט אמור לקיים מספר שבועות של צילומים משלימים בסוף 2018 או בתחילת 2019. בשל המחויבות של רידלי למלחמת הכוכבים: עלייתו של סקייווקר והולנד לספיידרמן: רחוק מהבית, הצילומים המחודשים לא התחילו עד אפריל 2019, כאשר פדה אלווארז ביים את צילומי ההשלמה. צילומים אלה שנמשכו עד מאי הוסיפו 15 מיליון דולר נוספים לתקציב הסרט. בשנת 2020, נס וכריסטופר פורד נרשמו ככותבי התסריט.
הפצה

הסרט היה אמור לצאת ב-1 במרץ 2019, אך יציאתו עוכבה כדי להשלים צילומים מחודשים.
הערות שוליים

1 2  "Chaos Walking". Writer's Guild of America East. נבדק ב-1 בנובמבר 2020. {{cite web}}:  (עזרה)
↑  https://youtube.com/h_-xiPLhaSk
↑  https://www.beingcharliekaufman.com/index.php/general-news/1639-pinch-of-salt-charlie-still-attached-to-chaos-walking
↑  https://deadline.com/2013/09/robert-zemeckis-eyeing-chaos-walking-583698/
↑  https://www.indiewire.com/2013/09/robert-zemeckis-courted-for-charlie-kaufman-penned-ya-adaptation-chaos-walking-93854/
↑  https://theplaylist.net/doug-liman-replaces-robert-zemeckis-charlie-kaufman-scripted-ya-movie-chaos-walking-20160610/
↑  זהירות, כאוס, באתר ‏מאקו‏, 18 בפברואר 2020
↑  Kit, Borys (4 באפריל 2018). "'Chaos Walking': Tom Holland and Daisy Ridley Sci-Fi Movie to Get Major Reshoots (Exclusive)". The Hollywood Reporter (באנגלית). נבדק ב-16 ביוני 2018. {{cite news}}:  (עזרה)
↑  Joe Flint and Ben Fritz (21 באפריל 2019). "Management Tension, Mounting Competition Sink Lions Gate's Stock". The Wall Street Journal (באנגלית). נבדק ב-23 באפריל 2019. {{cite news}}:  (עזרה)
↑  D'Alessandro, Anthony (7 בפברואר 2020). "'Chaos Walking' Eyes January 2021 Release". Deadline Hollywood. נבדק ב-7 בפברואר 2020. {{cite web}}:  (עזרה)
הפקת אנרגיה מפסולת

מתקן לשריפת פסולת בהונג קונג (2005), המתקן נסגר בשנת 2007.
הפקת אנרגיה מפסולת (Waste to Energy, WTE) היא שיטה שנועדה להפיק אנרגיה מפסולת, בצורת חום או חשמל.
בעת פירוק הפסולת נפלטים גזים רבים, כגון מתאן, אשר ניתן להפיק מהם אנרגיה. הפקת אנרגיה מפסולת היא העדיפות החמישית בסדר העדיפויות של מדרג הפסולת.
שיטות להפקת אנרגיה מפסולת

שריפת פסולת
תסיסה אנארובית
גאזיפיקציה
פירוליזה
פלזמה (שרפה בחום גבוה במיוחד)
ביקוע גרעיני מאולץ - שיטה לניטרול פסולת רדיואקטיבית באמצעות מגברי אנרגיה
מחזור
שריפת פסולת להפקת אנרגיה

המתקנים הראשונים לצורך התמודדות עם בעיות תברואתיות הנובעות מהצטברות פסולת עירונית בריכוזי אוכלוסייה הוקמו באירופה לפני כמאה שנה. שריפת פסולת להפקת אנרגיה מטפלת בפסולת שאיננה ניתנת למחזור או לפסולת שיורית (Residual Waste) לאחר שעברה תהליך מיון. החומרים שניתנים למחזור, כגון פלסטיק, נייר וקרטון, זכוכית, מתכות, וחומר פריק ביולוגי, מחולצים קודם לכן בהסדר הפרדה במקור או במתקני מיון. איכות הפרדת החומרים תלויה בין השאר באיכות מיון הפסולת עוד בטרם הגיעה למתקני השרפה, במקרים בהם הפרדת המקור נעשתה באיכות נמוכה אז יוזנו למתקני השרפה כמויות גדולות יותר של פסולת לא ממוינת ופליטת חומרים מסוכנים תגבר. הפסולת העירונית מגיעה למתקן סגור ומוזנת לתא הבעירה ללא כל עיבוד נוסף. תהליך הבעירה מתבצע בטמפרטורה גבוהה של 800-1000 מעלות צלזיוס ובעודף חמצן באמצעות הזנת אוויר ולעיתים תוספת של דלק עזר. הפסולת השיורית שאיננה ניתנת למיחזור מועברת לשרפה במתקן ההשבה. האנרגיה המופקת בתהליך משמשת לייצור חשמל או חום/קיטור. מקובל להניח כי עם סיום התהליך, הפסולת מצטמצמת לכ-10% מנפחה המקורי ולכ-20% ממשקלה. ברם, אם לוקחים בחשבון רק את האפר הנותר, מספר זה קרוב יותר ל-45%, גם נתון זה מתייחס רק לאפר ומתעלם מפליטות המשרפה האחרות בצורת גזים, המעלות את משקלו של התוצר הכולל של המשרפה.
שריפת פסולת להפקת אנרגיה > תוצרי השרפה

שאריות השרפה כוללות שלושה סוגי תוצרים: אפר, מתכות וגזים.
אפר תחתי: חומר הטרוגני היוצא מתנור השרפה הנאסף מתחת לתנור בנוסף, יש אפר הנאסף במערכות יצור האנרגיה ומפונה לאתר פסולת או ממוחזר כחומר גלם לתשתיות. אפר זה מהווה בין 15% ל-45% מהתוצרים. חומר זה נדרש אף הוא להטמנה ולעיתים נעשה בו שימוש בתעשיות השונות.
אפר מרחף: אלה החלקיקים המסולקים מזרם הגז לפני הוספת חומרים סופחים אחרים. וכן, שאריות מערכת טיהור האוויר הכולל את כל החומרים הנאספים מהמסננים ומהמשטפים. תוצר זה מהווה כ-5% מהתוצרים ומסולק בדרך כלל לאתר פסולת מסוכנת, כלומר דורש הטמנה.
מתכות: לאחר השרפה, המתכות הכבדות שנמצאו בפסולת המוצקה המקורית נפלטות מארובת המשרפה בצורת גזי פליטה המכילים חלקיקים זעירים, ולמעשה ממשיכות להתקיים גם באפר הנותר מהשרפה ובתוצרי לוואי אחרים.
גזי שרפה: הכימיקלים הקיימים בגזי הפליטה נמצאים לעיתים קרובות גם באפר ובתוצרי הלוואי האחרים. כימיקלים אלה כוללים דיוקסינים, PCBs (Polychlorinated Biphenyls), PCNs (Polychlorinated Napthalenes), Chlorinated Benzenes, PAHs (Polyaromatic Hydrocarbons), מספר רב של חומרים אורגניים נדיפים ומתכות כבדות, לרבות עופרת, קדמיום וכספית.
שריפת פסולת להפקת אנרגיה > אופן פעולת המתקן על פי שלבים

תהליך פעולת המתקן כולל מספר שלבים:
תחילה מתבצעת פריקת הפסולת מהמשאיות אל תא הקליטה בנפח המאפשר אחסון למספר ימים. נפח האגירה גדול מספיק כדי לעמוד בתנודות הגעת פסולת או תקלות המחייבות אגירה של הפסולת.
ערבוב הפסולת על ידי מנוף לצורך הגברת יעילות הבעירה והומגניות החומר.
הפסולת מועברת אל תא השרפה באמצעות מזין פסולת ומונחת על השבכה שעליה מתבצעת השרפה. השבכה נעה באיטיות כמסוע.
האפר התחתי יורד במגלש אל תא קליטה ומשם הוא מוזן אל מכלי איסוף נפרדים.
תוך כדי, מתבצעת שרפה משלימה של הגז החם הנוצר משריפת הפסולת במטרה להשלים את השרפה ולמנוע יצירת פחמן חד-חמצני בתהליך.
הגז החם מוזן אל דוד מים ויוצר קיטור. חלק מהחום נמכר בצורת קיטור. על מנת להפיק חשמל, הקיטור מועבר לטורבינה המתרגמת אנרגיית חום לאנרגיה קינטית, ומניעה גנרטור המתרגם אנרגיה קינטית לאנרגיה חשמלית. החשמל מוזן ישירות לרשת החשמל האזורית, ולצורכי המתקן עצמו. בצפון אירופה מרבית האנרגיה הנוצרת מועברת לחימום הבתים.
גזי הפליטה מקוררים דרך משטח מחליף חום, ומועברים אל מערכת ניקוי גזי הפליטה.
משקע אלקטרוסטטי מוציא את החלקיקים המוצקים, אבק מגזי הפליטה ואת המתכות הכבדות באמצעות הפעלת מטען חשמלי, המוצאות מהמערכת באמצעות מנגנון פינוי מכני.
גזי הפליטה עוברים צינון ודחיסה קלה כדי להכינם לשלב השני בניקוי גזי הפליטה
"סקרבר" משטף רטוב בעל מספר שלבים, מסלק את שאריות המתכות הכבדות שבגזי הפליטה ואת תחמוצות הגופרית SO2 באמצעות תרכובות כלור.
שלב שלישי בניקוי גזי הפליטה: תא קטליטי המפרק את תחמוצות החנקן NO2 ו– NO לחנקן גזי ולמים בעזרת אמוניה אל-מימית, וכן פירוק דיוקסינים ופוראנים על ידי חמצון.
פילטר בד עם פחם פעיל וחומר קושר את הדיוקסינים והפוראנים הנותרים.
משם עוברים הגזים אל הארובה ויוצאים אל האוויר. מערכת ניטור הפליטות ממוקמת ביציאת הגזים אל הארובה ומנותרת לאורך התהליך.
שריפת פסולת להפקת אנרגיה > פליטות ומפגעים סביבתיים כתוצאה של שריפת הפסולת

מתקני שרפה להשבת אנרגיה נדרשים לעמוד בתקני איכות אוויר מחמירים במטרה לטפל בפליטות ולמנוע מפגעים סביבתיים. לשם הטיפול בפליטות קבע האיחוד האירופי הנחיות מחייבות לכל מדינות האיחוד עבור מתקנים מסוג זה, על-פיהן כל המתקנים יתוכננו, ייבנו ויופעלו באופן כזה שלא יעברו את ערכי הסף שנקבעו בהנחיות עבור המזהמים הבאים: דיאוקסינים ופורנים, חלקיקים, תרכובות אורגניות, תחמוצות גופרית (SOx) ותחמוצות חנקן, גזים חומציים (HCl, HF), ומתכות כבדות: ניקל, מנגן, נחושת, קובלט, כרום, עופרת, ארסן, אנטימון, כספית, ונדיום, תליום וקדמיום. קיימים מחקרים המצביעים הקשיים ביכולת האכיפה של כמות המזהמים, על ההשפעות המזיקות של הפליטות בדגש על הגזים הרעילים והנזקים הבריאותיים העלולים להיגרם למי שנחשפים אליהם.
במתקנים המתקדמים להשבת אנרגיה, קיימות טכנולוגיות הנדסיות שמטרתן למזער את הפליטות לאוויר ולייעל את תהליכי יצירת האנרגיה תחת תנאים מבוקרים (כדוגמת מערכת הפליטות Flue Gas System). מערכות אלו מורכבות מאמצעים שונים, כגון מערכות שיקוע מכניות, מערכות שיקוע אלקטרוסטטיות ומערכות שיקוע רטובות למשקעים. אולם גם מערכות אלו אינן מאפשרות סינון מלא של חומרי הפליטה הנפלטים לאטמוספירה ואשר עשויים להיספג ברקמות של יצורים חיים.
מבקרים של הפקת אנרגיה באמצעות שריפה מצביעים על השלכות בריאותיות הנגזרות מחשיפה לתוצרי השרפה. מתוצרי השרפה הנפוצים והרעילים ביותר הן התרכובות הכימיות דיאוקסין הידועות כמסרטנות. משרפות הפסולת יוצרות גזי חממה רעילים התורמים להתחממות הגלובלית. במספר מדינות החלו לקום מחאות נגד מתקני שריפת פסולת וניהול מאבקים לסגירתם ולאחרונה גם בישראל בעקבות החלטת הממשלה על הקמת מתקן שריפת פסולת ראשון במעלה אדומים, זאת כחלק מתוכנית ארצית רחבה לטיפול בפסולת מוצקה המקדמת בנייתם של מתקני שריפת פסולת ברחבי ישראל.
שריפת פסולת להפקת אנרגיה > טכנולוגיות לטיפול בגזי פליטה

החלפת חום: כלכליות מתקני שריפת פסולת מבוססת רבות על הערך האנרגטי החיובי והחשמל\חום המיוצרים בהם. מחליפי החום המותקנים לקליטת חום מגזי הפליטה יכולים להעביר את האנרגיה לחימום אוויר, תהליך אחר או מים במעגל זרימה פנימי במתקן. הקירור המתקבל בגז הפליטה הוא שלב תהליכי ראשון בטיפול (Cuff, M. 2016).
מצנן גז: יחידת התהליך הראשונה אותה יפגוש גז הפליטה לאחר יציאה ממערכות השבת האנרגיה במתקן הטיפול התרמי. צינון הגז מכין את הזורם להמשך הטיפול במערכות הבאות על ידי קירור הגז לכ 100 מעלות צלזיוס, הגברת הלחות לרוויה, הקטנת נפח הגז, שטיפה חלקית של גזים וחלקיקים. Cuff, M. 2016) ).
SDA: תהליך הפרדה פיסי/כימי המתרחש בריאקטור בעל תחתית קונית כאשר בחלק העליון מוכנס הגז ומוזרק חומר אלקלי. באמצעות מנגנון ערבול מהיר ותנאים תרמודינמיים מתאימים מתקבלות טיפות בגודל 100 מיקרון בערבול גבוה על גזי הפליטה. ליטר אחד של נוזל מפורק לכמיליארד טיפות כאלו בשטח פנים כללי כ-60 מ"ר אשר סופגות את גזי הפליטה ומגיבות בריאקציה על החומצה שנמצאת בהם. המלח הנוצר שוקע בתחתית הריאקטור ביחד עם חלק גדול מהמים בגז הנכנס וכך כתוצר לוואי של הניקוי מגזים חומציים מתקבל גם ייבוש. Cuff, M. 2016) ).
משטף וונטורי: אבזר הטיפול והבקרה הנפוץ ביותר במתקני שריפת פסולת בארצות הברית, זהו מתקן פשוט מכנית ונשען על עקרונות הנדסיים פשוטים. הזורם עובר דרך נחיר היצרות אשר בו מוזרקים מים או סודה המתפרקים במהירות גבוהה בנחיר. כתוצאה מכך מתקבלת ביציאה מהנחיר זרימת רסס טיפות נוזל מזעריות הסופגות חלקיקים וגזים. יעילות משט­ ונטורי גבוהה לחלקיקים מעל ל-90 אחוזים. Cuff, M. 2016) ).
משקע אלקטרוסטטי: מתקן הפרדה לחלקיקים המבוסס על טעינת חלקיקים בכניסה במטען חשמלי ולכידתם על לוחות טעונים במטען חשמלי חיובי ושלילי לסירוגין. מבנה היחידה מחייב טיפול בחומרים קורוזיביים כגון גזים חומציים במעלה הזרם לצורך הגנתו. כמו כן יש להגן על היחידה מפני כמות וסוג מוצקים אשר עלולים לסתום אותה. ציוד שיקוע אלקטרוסטטי מקובל ביותר בתחנות כוח פחמיות. קיימים שני סוגים עיקריים של ציוד על בסיס יבש ועל בסיס רטוב. המתקן הרטוב הוא פיתוח חדיש שמתגבר על חלק ממגבלות המתקן היבש. החלקיקים מורטבים בכניסה למתקן בתרסיס. כתוצאה מכך מתקבלים קירור, ספיגה מסוימת וסילוק חלקיקים גדולים. Cuff, M. 2016) ).
ציקלון: מתקן הפרדה אשר נמצא בשימוש כמעט בכל מתקני שריפת הפסולת. הציקלון משמש להפרדת חלקיקים מגזי הפליטה של שריפת הפסולת באמצעות כח צנטריפוגלי. יעילות ההפרדה תלויה באופי החלקיקים, ניתן להגיע ל-85 אחוזי הרחקה לחלקיקים מעל 10 מיקרון. עקרון הפעולה והמבנה: הגזים זורמים לתא הכניסה הגלילי של הציקלון בחלקו העליון דרך פתח בכיוון משיקי ומתקבלת תנועה מעגלית. החלקיקים המושפעים מהכח הצנטריפוגלי מוטחים לדפנות ומחליקים בתחתית הקונית למוצא התחתי לאיסוף וסילוק. הגז ממשיך דרך פתח יציאה מהציקלון. Cuff, M. 2016) ).
מיקום מתקנים להשבת אנרגיה

על פי נתוני האיחוד האירופי, באירופה בלבד קיימים למעלה מ-400 מתקנים, חלק ניכר ממתקנים אלו ממוקמות במרכזי הערים כגון וינה, פריז, לונדון, ברלין, אמסטרדם, ודבלין. במקרים רבים, בשל ההתנגדות שם תושבים להקמת המתקנים מנסים היזמים לעדן את עיצוב המתקנים הזוכים לעיתים לעיצוב אדריכלי ייחודי כדוגמת המשרפה בעיר וינה המשמשת גם כמרכז מבקרים. בערים אחרות, המתקנים ממוקמים באזורי תעשייה או נמל או בשולי העיר. לאור פעולות מחאה ומודעות הולכת וגוברת להשפעה השלילית של גזי חממה על ההתחממות הגלובלית החלה מגמה של סגירת חלק מן המשריפות וניסיון למצות את תהליכי המחזור בצורה יעילה יותר.
הרציונל ההמרכזי העומד מאחורי הקמת מתקנים במרכזי הערים הוא חיסכון בתקציבי שינוע הפסולת. טיפול בפסולת בקרבת מקום היווצרותה מונע שינוע הפסולת על פני מרחקים גדולים היוצר עומסי תחבורה בכבישים, מפגעי רעש, זיהום אוויר גבוהה, סכנת דליפות של תשטיפים מן המשאיות וכדומה (Thiering J. 2011). מאידך, השקעות במתקני מיון פסולת וחינוך לצריכה נבונה בדגש על השבה ומיחזור פסולת עשויים לסייע בהפחתת כמויות הפסולת ולייתר את הצורך בשריפתה.
מיקום מתקנים להשבת אנרגיה > יתרונות אל מול חסרונות בהשבת אנרגיה מפסולת

| יתרונות | חסרונות |
| --- | --- |
צמצום ההטמנה של פסולת שיורית שאיננה ניתנת למיחזור הקטנת נפח הפסולת.: נתוני צמצום ההטמנה מתעלמים משחרור פליטת השרפה לאטמוספירה הצוברת את תוצרי השרפה השבים בחלקם לקרקעות ומקווי המים ומזהמים אותם. גזים אלו רעילים מאוד ועשויים לגרום לחולי.
הפחתת פליטות גזי חממה הנפלטים ממטמנות כגון פחמן דו-חמצני Co2 ומתאן CH4.: תהליך השרפה עצמו אף הוא משחרר את אותם גזי חממה לאטמוספירה ועוד גזים רעילים נוספים לאוויר, לקרקע ולמקורות המים.
מקור אנרגיה חלופי, חיזוק משק החשמל המקומי ותרומה לביטחון האנרגטי של המדינה.: כמות האנרגיה המופקת ביחס לאנרגיה המושקעת בתהליך אינה הופכת את המשריפות למתקן יעיל לניצול אנרגיה. לעיתים נדרשת השלמת תהליכי שריפת הפסולת באמצעות תוספת מבערים הפועלים על מקורות אנרגיה חיצוניים כדוגמת גז.
יצול הפסולת כמקור אנרגיה לחשמל או קיטור/חום: מהווה תחליף חלקי לדלק פוסילי - טון אחד של פסולת עירונית = 35 גלון של נפט = 0.25 טון של פחם לחימום.: הפקת אנרגיה באמצעות שריפת פסולת עדיין לא נחשבת לתהליך ניצול יעיל של אנרגיה ובעיקר בהתייחס להשלכות הסביבתיות של פליטת גזי חממה וגזים רעילים.
חיסכון משמעותי בעלויות הובלה ושינוע – בהובלת הפסולת.: משמעות שריפת הפסולת בסמיכות לאתרי היישוב משפיעה על זיהום האוויר ועל איכות חייהם של התושבים.
האפר הנוצר בתהליך ההשבה עשוי לשמש לעיתים כחומר גלם בתשתיות, סלילת כבישים או ככיסוי למטמנות.: אפר השרפה של הפסולת מכיל חומרים רעילים רבים ומגע עמו מעלה סיכון לחולי.
בתהליך המקדים לשרפה ניתן לחלץ מתכות וחומרים נוספים למחזור.: מיון והפרדת פסולת נעשית גם במתקני מיחזור אשר אינם כוללים שריפת פסולת.
תפיסת שטח קטנה וצמצום שטחי ההטמנה.: הטמנת פסולת עשויה להיות לעזר בתהליכי שיקום מפגעי נוף ישנים כדוגמת מילוי שטחי מחצבות נטושות, כחלק מתהליך מבוקר.
הקטנת מפגעים סביבתיים הנובעים מהטמנה כגון זיהום מי תהום, מפגעי ריח ומזיקים.: שריפת פסולת יוצרת אפר מרחף היוצא מארובות הפליטה ונוטה לשקוע על גבי הקרקעות הסמוכות לאזור ומקווי המים. תהליך זה מזהם את הקרקע ומקורות השתייה. מפגעי הריח ומזיקים מתלווה באופן ישיר לתחנות כתוצאה משינוע כמויות הזבל האדירות.
הפעל המשרפות דורשת הכשרות מקצועיות לתחזוק המערכות של המתקנים.: בהיעדר ידע מקצועי נדרש עשויים להיווצר כשלים בתפעול המערכות ודגש על סינון לקוי של חומרי הפליטה המזהמים.
מיקום מתקנים להשבת אנרגיה > חקיקה בתחום הפסולת העירונית בעולם

ברוב מדינות האיחוד האירופי, קיימת חקיקה המחזקת את מדיניות המחזור ומונעת את האפשרות שההטמנה תהיה חלופה זולה יותר מהשבת האנרגיה.
באמצעות העלאת היטל ההטמנה ובאמצעות איסור הטמנה של פסולת אורגנית או פסולת שאינה מטופלת מנסות הממשלות להפחית כמויות של הטמנת פסולת.
השבת אנרגיה מפסולת בישראל > מצב הפסולת העירונית בישראל

על פי נתוני הלשכה המרכזית לסטטיסטיקה, כיום בישראל כמות הפסולת העירונית עומדת על כ-5.3 מיליון טון בשנת 2016. 21% מן הפסולת העירונית הועברה למיחזור, והשאר הועברה להטמנה. קצב גידול האוכלוסין בישראל עומד על כ-1.8% בשנה, ויש להביא בחשבון את צפי העלייה בכמות הפסולת העירונית בהתאמה. על פי הערכת המשרד להגנת הסביבה, כמות הפסולת העירונית תעלה לכ- 6.7 מיליון טון בשנת 2030, דבר המצריך חשיבה ומתן פתרונות נוספים אשר יצמצמו את כמות הפסולת המועברת להטמנה (המשרד להגנת הסביבה 2018).
ניתוח של המשרד להגנת הסביבה לגבי כמויות הפסולת בישראל וצפי גידול אוכלוסין לפי הלמ"ס, ובהתאם לפריסת יחידות הדיור כפי שנקבעה בתוכנית האסטרטגית לדיור 2017-2040, כמות הפסולת העירונית תגיע בשנת 2030 לכ- 6.7 מיליון טון. ההערכה מבוססת על מכפלת מספר הנפשות ליחידת דיור 3.2 בכמות הפסולת המיוצרת 1.7 ק"ג לאדם ליום.
היטל ההטמנה בישראל, עבור כל טון אשפה, עלה באופן הדרגתי בין השנים 2007-2017, אך הוא עדיין נמוך משמעותית מהמקובל במדינות המפותחות ולכן, ההטמנה נשארה חלופה משתלמת, באופן יחסי למיחזור. כמו כן, בישראל עדיין לא קיים חוק מיוחד האוסר על הטמנה של פסולת לא מטופלת – כפי שקיים בדירקטיבה האירופית לטיפול בפסולת. (המשרד להגנת הסביבה 2018).
השבת אנרגיה מפסולת בישראל > מיחזור בישראל

בשנים האחרונות מדיניות הטיפול בפסולת של המשרד להגנת הסביבה הייתה עם דגש להפרדת פסולת עירונית במקור לפי זרמים שונים כגון נייר וקרטון, פלסטיק, זכוכית וחומר אורגני.
לשם כך נדרשו תשתיות הפרדה ברשויות המקומיות וכן הקמת מתקני מיון אזוריים לפסולת. המשרד להגנת הסביבה תמך בפרויקטים של מיחזור והפרדת פסולת במקור ובהקמת מתקנים לטיפול בפסולת, וזאת על ידי מתן תמריצים באמצעות קולות קוראים לרשויות המקומיות להעלאת שיעורי המיחזור.
חשוב להדגיש שפרויקט ההפרדה במקור, התקיים ברשויות אשר פנו למשרד להגנת הסביבה באמצעות קולות קוראים וקיבלו תמיכה כספית לכך. בחלק מן הרשויות פרויקט ההפרדה מתקיים זוכה להצלחה, והרשויות מגיעות לאחוזי הפרדה גבוהים באופן יחסי לשאר הארץ, של 30-40 אחוזים.
אף על פי כן חלק ניכר מן הרשויות לא לוקחות חלק בפרויקט ההפרדה במקור, מסיבות כלכליות, בירוקרטיות, חוסר מודעות וסיבות נוספות. (המשרד להגנת הסביבה 2018).
במקביל לפרויקט ההפרדה במקור ולפניו, נחקקו חוקים אשר מטרתם הייתה להביא לצמצום כמות הפסולת המועברת להטמנה. (המשרד להגנת הסביבה 2018).
העיקריים ביניהם:
חוק האריזות:
בשנת 2011 נחקק החוק להסדרת הטיפול באריזות שנועד לצמצם את ההשפעה השלילית על הסביבה שמקורה בפסולת אריזות. מטרת החוק להביא לצמצום כמות הפסולת הנוצרת מאריזות, למנוע את הטמנתה ולעודד שימוש חוזר באריזות המועברות כיום להטמנה.
במסגרת יישום החוק, ניתנה בדצמבר 2011 הכרה לחברת ת.מ.י.ר- תאגיד מחזור יצרנים בישראל בע“מ לפעול כגוף מוכר האחראי לקיום חובות יצרנים ויבואנים. (המשרד להגנת הסביבה 2011).
חוק איסוף ופינוי פסולת למחזור התשנ"ג – 1993:
צורך קידום נושא הטיפול בפסולת מוצקה פורסם בשנת 1993 חוק איסוף ופינוי פסולת למחזור התשנ"ג – 1993 .מכוח זה הוטל על המשרד להגנת הסביבה להתקין תקנות וצווים, לרבות תקנות הקובעות יעדי מחזור. תחת תקנות אלה רשויות מקומיות תפעלנה להפחתה הדרגתית של כמות הפסולת שלהן לסילוק על ידי פינוי למחזור של חלק ממנה. (המשרד להגנת הסביבה 2014).
הטמנת פסולת בישראל:
בישראל ישנם כיום 13 מטמנות מאושרות לקליטת פסולת עירונית, בעיקר בדרום הארץ ובצפון הארץ עתידות להיסגר רוב המטמנות בשנים הקרובות. רוב הפסולת משונעת ממרכז הארץ לאתר ההטמנה אפעה שבמישור רותם בדרום ממוצע של – 150 ק"מ ממקום היווצרות הפסולת. על כן עלויות השינוע ורמת הפליטות גבוהות לעומת שינוע של פסולת לאתר טיפול סמוך אחר.
השטח להטמנה הנדרש בישראל ל-20 שנה הקרובות מוערך בכ- 2,500 – 4,000 דונם. בראייה לטווח רחוק, לא מדובר בשטח קטן, והנזקים הסביבתיים הנלווים להטמנה משמעותיים כפי שהוזכר בעבודה זו. (המשרד להגנת הסביבה 2018).
התוכנית האסטרטגית לטיפול בפסולת עירונית בישראל לשנת – 2030

במסגרת התוכנית החדשה לטיפול בפסולת, שפורסמה ב-1/2018 קבע המשרד להגנת הסביבה יעדים חדשים במטרה לצמצם את ההטמנה ולעודד את המיחזור וההשבה. היעד הראשון של תוכנית 2030 הוא הפחתת שיעור ההטמנה ל-26%. יעד המיחזור הוא 51% ואילו יעד השבת אנרגיה הוא 23%.
המשרד להגנת הסביבה מעריך, כי במידה ולא יקומו בעשור הקרוב מתקני השבת אנרגיה מפסולת, יהיה קשה לעמוד ביעדים שהוזכרו וכן ביעד הטמנה הנמוך מ-30% . במצב זה, כ-50% מהפסולת תועבר להטמנה והיתר למיחזור. (המשרד להגנת הסביבה 2018).
אחת הסיבות שיש לשלב את מתקני הפסולת להשבת אנרגיה, היא התנודתיות של שוק המיחזור המושפע מהכלכלה העולמית ורגיש לעליות וירידות במחירי חומרי הגלם הבתוליים. במצב כזה, שוק המיחזור עלול להישאר במצב סטטי, וחלופת ההטמנה תמשיך להיות החלופה העיקרית והמשתלמת כלכלית, וזאת למרות ההשפעות הסביבתיות השליליות של חלופה זו.
(המשרד להגנת הסביבה 2018).
התוכנית האסטרטגית לטיפול בפסולת עירונית בישראל לשנת – 2030 > חלופות לקביעת תמהיל הטיפול בפסולת עירונית

התוכנית החדשה בוחנת מספר חלופות לתמהילים לטיפול בפסולת עירונית עד לשנת 2030 . בנוסף, נבחנו ההשלכות הכלכליות של ביצוע החלופות בהתבסס על מחיר קצה לטיפול בטון פסולת לרשות המקומית. לאחר בחינת החלופות ביחס לעלות/תועלת המשרד להגנת הסביבה ממליץ בתוכניתו על "חלופה 2030 " מכיוון שהיא מאפשרת לעמוד ביעדי התוכנית ובראשם צמצום ההטמנה לפחות ל-30%, וכן הוזלת הטיפול בפסולת לרשויות המקומיות.
(המשרד להגנת הסביבה 2018).
התוכנית האסטרטגית לטיפול בפסולת עירונית בישראל לשנת – 2030 > חלופות לקביעת תמהיל הטיפול בפסולת עירונית > חלופת 2030

בחלופה זו, מוקמת רשת מתקני מיון בפריסה ארצית, מתבצעים שינויים רגולטוריים של פח
מתמחזרים (הפח הכתום) ובהפרדה במקור של המגזר העסקי ומוקמים 3 מתקנים להשבת אנרגיה בפריסה ארצית.
במצב זה, 100% מהפסולת עוברת מיון, 62% מהפסולת עוברת מיון טכנולוגי, 38% מהפסולת מופרדת במקור על ידי התושבים.
תוצאות: 26% הטמנה, 51% מיחזור, 23% השבת אנרגיה.
הערכת עלות הטיפול לרשות המקומית: 460 ₪ לטון פסולת.
(המשרד להגנת הסביבה 2018).
התוכנית האסטרטגית לטיפול בפסולת עירונית בישראל לשנת – 2030 > חלופות לקביעת תמהיל הטיפול בפסולת עירונית > חלופת 0

לעומת תוכנית 2030, קיימת חלופת ה"עסקים כרגיל" או חלופת האפס., בחלופה זו, המשרד אינו משנה את המדיניות הקיימת ואינו מבצע השקעות בהקמת תשתיות או שינויים רגולטוריים חדשים. במצב זה, 55% מהפסולת איננה עוברת מיון,18% מהפסולת עוברת מיון בטכנולוגיה בסיסית ו-27% מהפסולת מופרדת במקור על ידי התושבים.
תוצאות: 80% הטמנה, 20% מיחזור
הערכת עלות הטיפול לרשות המקומית: 514 ₪ לטון פסולת.